BERETNING FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen - Alarmsystemet Nr. 7/2002

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Bemærkninger

4. Konklusioner

1. Den generelle udvikling i de månedlige udgifter

Nedenstående skemaer viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra den 16. oktober 2001 til den 31. maj 2002.

1.1. Underudgiftsområde 1a: DEN FÆLLES LANDBRUGSPOLITIK

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

2. Foreløbigt bevillingsforbrug

>TABELPOSITION>

3. BEMÆRKNINGER

3.1. Bevillingsforbruget for juli 2002

Forbruget af bevillinger under budgettets udgiftsområde 1 udgør for juli 2002 (medlemsstaternes udgifter fra 16. oktober 2001 til 31. maj 2002) 32 713,4 mio. EUR, dvs. 73,9 % af bevillingerne. Udgifterne ligger

- 2 264,1 mio. EUR under indikatoren for underudgiftsområde 1a (udgifter, der tidligere hørte under EUGFL, Udviklingssektionen, og veterinærudgifter) og

- 68,6 mio. EUR under indikatoren for underudgiftsområde 1b (landdistrikternes udvikling).

3.2. Valutafaktorer

Dollarens vekselkurs over for euroen

Udgiftsniveauet, som er angivet i punkt 3.1, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte som fx bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen til landbrugsbudgettet for 2002 udarbejdet på grundlag af den gennemsnitlige dollarkurs for juli, august og september 2001, dvs. 1 EUR = 0,89 $. I perioden fra den 1. august 2001 til den 31. maj 2002 forblev den anslåede gennemsnitlige dollarkurs på omtrent samme niveau.

3.3. Markedsfaktorer

Underudgiftsområde 1a

I underudgiftsområde 1a lå det generelle bevillingsforbrug under indikatoren, og dette gjaldt alle de tre store udgiftskategorier. Især

- for vegetabilske produkter skyldtes underforbruget hovedsageligt lavere udgifter til bomuld, frugt og grøntsager samt vin

- for animalske produkter skyldtes underforbruget hovedsageligt lavere udgifter til oksekød samt fåre- og gedekød, og

- for tilknyttede udgifter skyldtes underforbruget hovedsageligt lavere udgifter til veterinær- og plantesundhedsforanstaltninger samt agromonetære foranstaltninger.

Den generelle afvigelse udgør -2 264,1 mio. EUR svarende til -5,7 % af budgetbevillingerne. Afvigelsen i visse kapitler er dog større, hvilket kræver følgende forklaringer:

Kapitel B1-14: Spindplanter og silkeorme // Afvigelse: - 142 mio. EUR (-14,9 %)

// (udgifter: 673 mio. EUR)

(indikator: 815 mio. EUR)

På det tidspunkt, hvor denne rapport udarbejdes (slutningen af juni 2002), er det stadig usikkert, hvor stor den faktiske bomuldsproduktion i Grækenland er. Dette forhold påvirker den forventede udgiftstakt for dette kapitel, og det er derfor vanskeligt at forudsige gennemførelsesniveauet frem til regnskabsårets udgang.

Kapitel B1-15: Frugt og grøntsager // Afvigelse: - 152 mio. EUR (-9,2 %)

// (udgifter: 877 mio. EUR)

(indikator: 1 029 mio. EUR)

Underforbruget skyldes både friske og forarbejdede frugter og grøntsager. For friske frugter og grøntsager skyldes underforbruget hovedsageligt en mindre udbetaling af udligningsgodtgørelser, fordi en mindre mængde frugt og grøntsager blev trukket tilbage fra markedet, en mindre mængde og et lavere støtteniveau for bananer samt en langsommere udnyttelse af producentorganisationernes driftsfonde. Når det gælder forarbejdede frugter og grøntsager, skyldes underforbruget for det meste forsinket udbetaling af støtten for tørrede druer i Grækenland og af den finansielle kompensation for forarbejdning af citrusfrugter. Det forventes, at der vil være et underforbrug i dette kapitel ved udgangen af regnskabsåret især på grund af underforbruget for friske frugter og grøntsager.

Kapitel B1-16: Vin // Afvigelse: - 239 mio. EUR (-17,1 %)

// (udgifter: 797 mio. EUR)

(indikator: 1 036 mio. EUR)

Underforbruget skyldes hovedsageligt forsinket gennemførelse af forskellige former for godkendte destillationer i de berørte medlemsstater. Hvis disse medlemsstater bruger den maksimalt tilladte tid til at gennemføre de forskellige krisedestillationer, som er blevet besluttet, vil der være et underforbrug i dette kapitel ved udgangen af regnskabsåret.

Kapitel B1-21: Oksekød // Afvigelse: - 892 mio. EUR (-11,1 %)

// (udgifter: 5 071 mio. EUR)

(indikator: 5 963 mio. EUR)

Som allerede nævnt skyldes dette underforbrug primært et betydeligt lavere interventionsniveau for oksekød end det, man forventede, da budgettet blev udarbejdet, og det har medført lavere tekniske, finansielle og andre omkostninger. En anden årsag til underforbruget er forsinket udbetaling i forbindelse med de særlige opkøbsordninger og de ekstraordinære foranstaltninger i Det Forenede Kongerige.

Kommissionen mener derfor, at der kan forventes betydelige besparelser i dette budgetkapitel ved årets udgang.

Kapitel B1-22: Fåre- og gedekød // Afvigelse: - 132 mio. EUR (- 19,6 %)

// (udgifter: 512 mio. EUR)

(indikator: 644 mio. EUR)

Som allerede anført skyldes underforbruget hovedsageligt, at uventet høje markedspriser for fåre- og gedekød førte til, at moderfårs-/gedepræmien blev fastsat på et lavere niveau end forventet ved budgettets udarbejdelse. For øjeblikket skyldes en del af underforbruget desuden forsinket udbetaling af tillægspræmien for bjergområder og ugunstigt stillede områder i Italien. Kommissionen mener derfor, at der ved udgangen af året kan forventes besparelser på ca. 100 mio. EUR i dette budgetkapitel.

Kapitel B1-33: Veterinær- og plantesundhedsforanstaltninger // Afvigelse: - 342 mio. EUR (-60,1 %)

// (udgifter: 14 mio. EUR)

(indikator: 356 mio. EUR)

Dette underforbrug skyldes primært forsinket afvikling af dossiererne, specielt i forbindelse med mund- og klovesyge, og af den efterfølgende betaling af skyldige restbeløb.

Kapitel B1-39: Andre foranstaltninger // Afvigelse: - 68 mio. EUR (-25,9 %)

// (udgifter: 133 mio. EUR)

(indikator: 201 mio. EUR)

UK besluttede ikke at kræve en del af den agromonetære støtte, der gives til oksekøds-, fåre- og mælkeproducenter som kompensation for det britiske punds høje vekselkurs over for euroen. Kommissionen mener derfor, at der ved udgangen af året kan forventes besparelser på ca. 64 mio. EUR i dette budgetkapitel.

Underudgiftsområde 1b

Kapitel B1-40: Landdistrikternes udvikling // Afvigelse: - 68 mio. EUR (- 1,5 %)

// (udgifter: 1 263 mio. EUR)

(indikator: 1 331 mio. EUR)

Underforbruget i forhold til indikatoren er lille. Kommissionen mener, at budgettet for udvikling af landdistrikterne gennemføres som forventet på tidspunktet for budgettets udarbejdelse.

4. KONKLUSIONER

Anvendelsen af bevillingerne i juli 2002

Bevillingsforbruget i juli 2002 (medlemsstaternes udgifter fra 16. oktober 2001 til 31. maj 2002) udgør 32 713,4 mio. EUR, dvs. 73,9% af bevillingerne. Udgifterne ligger 2 264,1 mio. EUR under indikatoren for underudgiftsområde 1a og 68,6 mio. EUR under indikatoren for underudgiftsområde 1b.

Den generelle afvigelse mellem de faktiske udgifter og indikatoren for underudgiftsområde 1b er ikke særlig stor. Afvigelsen for underudgiftsområde 1a er derimod ret betydelig. For en række budgetkapitler (frugt og grøntsager, vin, oksekød, fåre- og gedekød samt agromonetære foranstaltninger) vil dette underforbrug formodentlig blive bekræftet ved årets udgang og dermed føre til et stort underforbrug (skønsmæssigt over 1 mia. EUR) i forhold til 2002-budgettet.